Disturbia (filma)

Disturbia, 2007ko D. J. Caruso estatubatuar zinema zuzendariaren beldurrezko thriller film bat da. Shia LaBeouf, David Morse, Sarah Roemer eta Carrie-Anne Moss aktoreek antzeztu zuten.

Argumentua 

Bere aita auto istripu batean hil ondoren, Kale Brecht (Shia LaBeouf) nerabearen izaera barnerakoia, desatsegina eta bakartia bilakatu da, eta bere aita zena iraindu duten gertakari baten ondorioz gaztelaniazko irakaslea erasotu eta zigor gisa denboraldi bat bere etxetik atera gabe egotea derrigortu dute.

Julie (Carrie-Anne Moss) amak familia aurrera ateratzeko gau eta egun lan egiten du, baina trukean axolagabetasuna besterik ez du jasotzen. Kalek etxean sartuta bere onetik aterako dela sentitzen du eta azkenean bakartasunean ez aspertzeko bere gelako lehiotik auzoko bizilagunen egunerokotasunaren xehetasun guztiei so egiten dien kuxkuxero bat bilakatuko da. Egun batez, Rober Turner (David Morse) bizilaguna serieko hiltzaile bat ote den susmatzen hasiko da, egia izango ote da ala bere derrigorrezko itxialdiaren ondorioz sorturiko irudipena besterik ez?

Aktoreak 
 Shia LaBeouf: Kale Brecht
 David Morse: Robert Turner
 Sarah Roemer: Ashley Carlson
 Carrie-Anne Moss: Julie Brecht
 Aaron Yoo: Ronnie Chu
 Viola Davis: Parker detektibea
 Jose Pablo Cantillo: Gutierrez ofiziala
 Matt Craven: Daniel Brecht
 Luciano Rauso, Brandon eta Daniel Caruso: Greenwood haurrak
 Kevin Quinn: Carlson jauna
 Elyse Mirto: Carlson andrea
 Suzanne Rico eta Kent Shocknek: Albistegiko berriemalea
 Rene Rivera: Gutierrez jauna
 Amanda Walsh: Minnie Tyco
 Charles Carroll: Epailea
 Gillian Shure: Turner Klubeko neska
 Dominic Daniel: Polizia
 Lisa Robin: Ama Big Wheel
 Cindy Lou Adkins: Greenwood andrea

Kanpo estekak 
 IMDBko fitxa irakurgai 

Ameriketako Estatu Batuetako filmak
Neo-noir
Serieko hiltzaileei buruzko filmak
Psikopatei buruzko filmak
Doluari buruzko filmak
Nerabe filmak
Thrillerrak
2000ko hamarkadan girotutako filmak